**Ministru kabineta noteikumu projekta „Grozījumi Ministru kabineta 2009. gada 10.marta noteikumos Nr. 238 “Noteikumi par darbības programmas “Uzņēmējdarbība un inovācijas” papildinājuma 2.2.1.4.1. apakšaktivitāti “Atbalsts aizdevumu veidā komersantu konkurētspējas uzlabošanai”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| 1. **Tiesību akta projekta izstrādes nepieciešamība** | | |
| 1. | Pamatojums | Noteikumu projekts sagatavots, pamatojoties uz Eiropas Savienības struktūrfondu un Kohēzijas fonda vadības likuma 18. panta 10. punktu |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ministru kabineta 2009.gada 10.marta noteikumu Nr.238 „Noteikumi par darbības programmas „Uzņēmējdarbība un inovācijas” papildinājuma 2.2.1.4.1.apakšaktivitāti „Atbalsts aizdevumu veidā komersantu konkurētspējas uzlabošanai” (turpmāk – MK noteikumi Nr.238) 5.punktu atbildīgā iestāde ir Ekonomikas ministrija (turpmāk- EM), savukārt saskaņā ar 9.punktu projekta iesniedzējs ir akciju sabiedrība „Attīstības finanšu institūcija Altum” (turpmāk – sabiedrība Altum).  2014.gada 25.augustā sabiedrība Altum uzsāka 2.2.1.4.1.aktivitātes otrās projektu iesniegumu atlases kārtas īstenošanu. Saskaņā ar 2014.gada 3.novembra grozījumiem MK noteikumos Nr.238 otrās projektu iesniegumu atlases kārtas ietvaros tiek sniegti arī aizdevumi saimnieciskās darbības uzsācējiem.  MK noteikumu Nr.238 8.1 punkts nosaka, ka otrās projektu iesniegumu atlases kārtas ietvaros kopējais pieejamais finansējums ir 10 627 344 *euro*, ko veido Eiropas Reģionālās attīstības fonda (turpmāk – ERAF) finansējums – 7 367 723 *euro*, valsts budžets – 644 892 *euro* un sabiedrības Altum līdzfinansējums – 2 614 729 *euro.* Saskaņā ar EM un sabiedrības Altum noslēgto līgumu, otrās projektu iesniegumu atlases kārtas ietvaros aizdevumiem pieejamais finansējums ir 10 044 660 *euro* (ERAF – 6 850 868 *euro*, valsts budžets – 579 063 *euro*, sabiedrības Altum finansējums – 2 614 729 *euro*), savukārt sabiedrības Altum vadības izmaksām ir pieejami finanšu līdzekļi 582 684 *euro* apmērā (ERAF- 516 855 *euro* un valsts budžeta līdzekļi – 65 829 *euro*).  Saskaņā ar MK noteikumu Nr.238 40.1 punktu, otrās projektu iesniegumu atlases ietvaros aizdevumu līgumu slēgšana notika līdz 2015.gada 30.decembrim, savukārt maksājumi gala saņēmējiem notiek līdz 2016.gada 30.jūnijam.  Līdz 2015.gada 30.decembrim otrās projektu iesniegumu atlases kārtas ietvaros sabiedrība Altum ir noslēgusi 405 aizdevumu līgumus par kopējo finansējumu 10 009 275 *euro* apmērā. Tādējādi ir noslēgti līgumi par kopējo aizdevumiem pieejamo finansējumu 99 % apmērā. **Līdz 2016.gada 31.janvārim otrās projektu iesniegumu atlases kārtas ietvaros sabiedrība Altum ir veikusi maksājumus 9 256 811 *euro* apmērā, kas sastāda 92% no Aizdevuma fonda apmēra.**  Papildus jāmin, ka saskaņā ar EM un sabiedrības Altum noslēgto līgumu, papildus ir pieejams finansējums no nopelnītajiem procentu ieņēmumiem – 2 744 626 *euro* apmērā (ERAF finansējuma gūto ieņēmumu daļa – 2 438 520 *euro,* valsts budžeta finansējuma gūto ieņēmumu daļa – 306 106 *euro*). Līdz 2015.gada 30.decembrim šī finansējuma ietvaros ir noslēgti 14 līgumi par kopējo finansējumu 2 542 385 *euro* (93 % izpilde), **savukārt veiktie maksājumi uz 2016.gada 31.janvāri ir 2 332 938 *euro* apmērā (85 % izpilde).**  Ņemot vērā līdzšinējo sabiedrības Altum praksi aizdevumu izsniegšanā un maksājumu veikšanā, norādāms, ka ne vienmēr visiem aizdevuma saņēmējiem, ar kuriem tiek noslēgts aizdevuma līgums, tiek izmaksāts finansējums. Ar mērķi mazināt 2007.-2013.gada plānošanas perioda publiskā finansējuma (gan ERAF un valsts budžeta, gan nopelnīto ieņēmumu no brīvo publisko līdzekļu noguldījumiem) neapguves risku, EM šī noteikuma projekta ietvaros ierosina samazināt 2.2.1.4.1.aktivitātes otrās projektu iesniegumu atlases kārtas ietvaros kopējo pieejamo finansējumu. ERAF un valsts budžeta finansējums tiek samazināts par **336 071 *euro* apmērā (ERAF- 308 990 *euro* un valsts budžets – 27 081 *euro*),** to pārdalot uz 2.2.1.4.2. apakšaktivitāti “Mezanīna aizdevumi un nodrošinājuma garantijas saimnieciskās darbības veicēju konkurētspējas uzlabošanai” (turpmāk – 2.2.1.4.2. aktivitāte). Savukārt neapgūtā ieņēmumu no brīvo publisko līdzekļu noguldījumiem daļa, kas gūta 2.2.1.4.1.aktivitātes ietvaros, tiek pārdalīta uz 2.2.1.4.2.aktivitāti **260 000** *euro* apmērā.  Papildus ņemot vērā ERAF un valsts budžeta samazinājumu, tiek samazināta arī sabiedrības Altum daļa 109 330 *euro* apmērā un turpmāk tā būs 2 505 399 *euro.* Šī finansējuma 109 330 *euro* apmērā pārdale darbības programmas papildinājuma “Uzņēmējdarbība un inovācijas” (turpmāk – DPP) ietvaros tiek noteikta uz 2.2.1.1.aktivitāti "Ieguldījumu fonds investīcijām garantijās, paaugstināta riska aizdevumos, riska kapitāla fondos un cita veida finanšu instrumentos", kuras ietvaros DPP privātā finansējuma daļa ir noteikta 5 565 024 *euro* apmērā, bet reāli ir piesaistīta finanšu starpnieku daļa 18 246 121 *euro* apmērā.EM informē, ka joprojām arī pēc sabiedrības ALtum daļas samazinājuma, sabiedrības Altum projekta iesniegums MK noteikumu Nr.238 2.pielikuma vērtēšanas kritērijā Nr.5 iegūtu 4 punktus.  MK noteikumu Nr.238 43.1 apakšpunkts nosaka, ka ieņēmumi no brīvo publisko līdzekļu noguldījumiem 2.2.1.4.1.aktivitātē var tikt izmantoti minētās aktivitātes finansēšanai. Lai nodrošinātu iespēju ieņēmumus no brīvo publisko līdzekļu noguldījumiem izmantot 2.2.1.4.2.apakšaktivitātes ietvaros, noteikumu projekts paredz svītrot 43.1apakšpunktu. Minētie grozījumi, kas paredz daļu no 2.2.1.4.1.aktivitātē gūtajiem ieņēmumiem no brīvo publisko līdzekļu noguldījumiem novirzīt 2.2.1.4.2.aktivitātes īstenošanai ir atbilstoši Eiropas Komisijas 2011.gada 21.februāra vadlīniju par finanšu instrumentu ieviešanu atbilstoši Regulas Nr.1083/2006 44.punktam („Guidance Note on Financial Engineering Instruments under Article 44 of Council Regulation (EC) No 1083/2006”) 5.1.2.punktam, kas paredz, ka ieņēmumi, kas gūti no brīvo struktūrfondu līdzekļu noguldījumiem, ir jāizmanto tam pašam mērķim, proti, finanšu instrumentu īstenošanai.  2.2.1.4.2.aktivitātes finansēšanai ir pieejami publiskie līdzekļi 25 860 778 *euro*, ko veido ERAF finansējums 15 290 219 *euro* un valsts budžeta finansējums 3 497 182 *euro*. Papildus 2.2.1.4.2.aktivitātes ietvaros ir pieejams finansējums 7 073 377 *euro* apmērā, ko veido 2.2.1.4.2. aktivitātē un 2.2.1.1. aktivitātē "Ieguldījumu fonds investīcijām garantijās, paaugstināta riska aizdevumos, riska kapitāla fondos un cita veida finanšu instrumentos" gūtie ieņēmumi no brīvo publisko līdzekļu noguldījumiem, kā arī darbības programmas "Uzņēmējdarbība un inovācijas" papildinājuma 2.2.1.4.1. apakšaktivitātē "Atbalsts aizdevumu veidā komersantu konkurētspējas uzlabošanai" gūto atmaksu publiskā finansējuma daļas. Uz 2015.gada 31.decembri, ņemot vērā attiecinātās vadības izmaksas un piemērojot multiplikatoru 4 garantijām, ir apgūts publiskais finansējums 20 679 243 *euro* apmērā. Izvērtējot apstiprināto mezanīna aizdevumu projektu apmēru (16 756 845 *euro*), apstiprinātos aizdevumu un eksporta garantiju pieteikumus (45 654 633 *euro*), nav identificētu risku, ka noteikumu projekta ietvaros neapgūtais finansējums, kas tiek pārdalīts uz 2.2.1.4.2.aktivitāti, netiks apgūts, jo īpaši ņemot vērā pārdales nelielo finansiālo apmēru.  Saskaņā ar Komisijas 2006.gada 8.decembra Regulas (EK) Nr.1828/2006, kas paredz noteikumus par to, kā īstenot Padomes Regulu (EK) Nr.1083/2006, ar ko paredz vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu, un Eiropas Parlamenta un Padomes Regulu (EK) Nr.1080/2006 par Eiropas Reģionālās attīstības fondu, 43.panta 4.punktu sabiedrības Altum vadības izmaksas nedrīkst pārsniegt šādus ierobežojumus – vidēji gadā 4% mikroaizdevumu piešķiršanas gadījumā, savukārt 3% pārējo aizdevumu gadījumā. Ņemot vērā otrās projektu iesniegumu atlases kārtas aizdevuma fonda samazinājumu un fonda ietvaros indikatīvi paredzēto sadalījumu pa finanšu instrumentiem (mikroaizdevumi, aizdevumi saimnieciskās darbības uzsākšanai un pārējie aizdevumi), attiecīgi tiks samazinātas arī sabiedrības Altum vadības izmaksas. Papildus EM informē, ka sabiedrībai Altum vadības izmaksas tiek aprēķinātas saskaņā ar EM un Finanšu ministriju saskaņoto „Programmu vadības izmaksu aprēķināšanas metodiku”, kā arī EM četras reizes gadā veic sabiedrības Altum ceturkšņa pārskatu pārbaudes, kurās pārliecinās par šī finansējuma izlietojuma procentuālo apmēru.  Līguma grozījumos starp EM un Altum tiks atrunāta šo līdzekļu pārskaitījuma veikšana uz 2.2.1.4.2.aktivitāti. EM apliecina, ka grāmatojumi un pārskaitījumi tiks veikti līdz 2016.gada 31.martam. |
| 3. | Projekta izstrādē iesaistītās institūcijas | EM un sabiedrība Altum |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Sabiedrība Altum, komersanti |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts paredz ietekmi uz Latvijas tautsaimniecību (uzņēmējdarbību), jo nodrošina potenciāli neizlietotā finansējuma 2.2.1.4.1.aktivitātē pārdali uz 2.2.1.4.2.aktivitāti, tādejādi nodrošinot papildus finansējumu saimnieciskās darbības veicējiem mezanīna aizdevumu un garantiju finansēšanai. |
| 3. | Administratīvo izmaksu monetārs novērtējums | Projekts neparedz ietekmi uz administratīvo slogu. |
| 4. | Cita informācija | Projekts šo jomu neskar. |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | MK noteikumu projekts izskatāms Ministru kabineta sēdē vienlaicīgi ar šādiem grozījumiem:   1. darbības programmas „Uzņēmējdarbība un inovācijas” papildinājumā; 2. 2011.gada 2.augusta Ministru kabineta noteikumos Nr.614 „Noteikumi par darbības programmas „Uzņēmējdarbība un inovācijas”” papildinājuma 2.2.1.4.2. apakšaktivitāti „Mezanīna aizdevumi un nodrošinājuma garantijas saimnieciskās darbības veicēju konkurētspējas uzlabošanai””. |
| 2. | Atbildīgā institūcija | EM |
| 3. | Cita informācija | Papildus nepieciešami grozījumi:   1. Līgumā, kas noslēgts starp EM un sabiedrību Altum par 2.2.1.4.1.aktivitātes otrās projektu iesniegumu atlases kārtas projekta īstenošanu; 2. Līgumā, kas noslēgts starp EM un sabiedrību Altum par 2.2.1.4.2.aktivitātes īstenošanu. |

|  |  |  |
| --- | --- | --- |
| VI. Sabiedrības līdzdalība un komunikācijas aktivitātes | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši normatīvo aktu prasībām EM tās tīmekļa vietnē publicē informāciju par noteikumu projektu un par tā virzību. |
| 2. | Sabiedrības līdzdalība projekta izstrādē | Atbilstoši normatīvo aktu prasībām EM tās tīmekļa vietnē publicē informāciju par noteikumu projektu un par tā virzību. |
| 3. | Sabiedrības līdzdalības rezultāti | MK noteikumu projekts ir labvēlīgs sabiedrības mērķgrupai. |
| 4. | Cita informācija | Nav. |

|  |  |
| --- | --- |
| **VII. Tiesību akta projekta izpildes nodrošināšana un tās ietekme uz institūcijām** | |
| Projekta izpildē iesaistītās institūcijas | MK noteikumu projekta izpildi nodrošinās sabiedrība Altum. | |
| Projekta izpildes ietekme uz pārvaldes funkcijām institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | MK noteikumu projekta izpilde tiks nodrošināta sabiedrības Altum esošo funkciju ietvaros, nav nepieciešams izveidot jaunas institūcijas, likvidēt esošas institūcijas vai veikt reorganizāciju. | |
| Cita informācija | Nav. | |

**Anotācijas III, V sadaļa – projekts šo jomu neskar.**

Ministru prezidenta biedrs,

ekonomikas ministrs A.Ašeradens

Vīza: Valsts sekretāra pienākumu izpildītājs,

valsts sekretāra vietnieks R.Aleksejenko

14.03.2016. 13:48

1465

E.Dlohi

67013082, [Elina.Dlohi@em.gov.lv](mailto:Elina.Dlohi@em.gov.lv)